《古人名诗》
唐代·权德舆

藩宣秉戎寄，衡石崇势位。年纪信不留，弛张良自愧。

樵苏则为信，瓜李斯可畏。不顾荣官尊，每陈丰亩利。

家林类岩巘，负郭躬敛积。忌满宠生嫌，养蒙恬胜智。

疏钟皓月晓，晚景丹霞异。涧谷永不谖，山梁冀无累。

颇符生肇学，得展禽尚志。从此直不疑，支离疏世事。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。